@ my home office...: helmikuuta 2016
Tulin teillekin pikaisesti ilmoittamaan, että nyt verkkokaupastani saa taas OYOY Adventure Rug automattoja.
Kyseisiä mattoja on nähty ainakin Heinässä Heiluvassa Lauran sekä Modernisti Kodikas Kertun kodeissa.
Myös ihania pyöreitä Circle mattoja saapunut!
Kuvat OYOY
Haaveilu on todettu ihmismielelle hyväksi, mutta edellä haaveiltuun on vielä matkaa. Pitkästi. Tosi asia oli, että tontti oli meidän katseluvaiheessa todellinen ryteikkö! Rämmimme viime kesänä ryteikössä kumpparit jalassa, vesisateessa miljoonaa hyttystä huitoen ja yritimme saada jonkin käsityksen tontista. Kaupat tehtyä mies laittoi sahan laulamaan ja uhrasi itsensä hyttysille aina kun vesisade piti taukoa. Siinä taisi vierähtää useampi kesälomapäivä. Sen myötä myös risukasaan alkoi aurinko paistaa ja tontti alkoi hahmottua entisestään. Metsäkone kävi loppukesästä vierailulla, isäni kuljetti traktorilla risut. Rantaa oli jo näkyvissä! Kävimme jopa veneellä tontilla. Hmm... kyllä tämä tästä!
P.S. kännykuvien laatu on, noh, surkea! Ei kommentteja
Minä, Matti Myöhäinen, heräsin yhteen viime vuoden luetuimpiin kirjoihin vasta muutama viikko sitten. Kuulin vinkin Konmarista, joka kuulemani perusteella osui naulan kantaan, sillä tämän alkuvuoden tavoite on käydä kaikki tavarat huolella läpi. Haluan vapauttaa nurkat ja hyllyt (myös tulevaa muuttoa ajatellen) meille tarpeettomaksi käynneistä vaatteista ja tavaroista. Lapsiperheessä kun kertyy pieneksi jääneitä vaatteita, leluja ja muuta tarviketta. Googlailin Konmarin heti kun siitä kuulin ja päätin tehdä seuraavana päivänä kirjastoreissun. Ikäväkseni kirja oli lainassa. Piti jäädä jonottamaan. Sen sijaan löysin Rinna Saramäen Hyvän mielen vaatekaappi -kirjan. Jee, olihan minun tarkoitus käydä läpi myös oma vaatekaappi ja karsia sieltäkin turhat pois. Kirja antoi uutta pontta tutkia omia vaatteita uudella silmällä ja mielellä. Mitä oikeasti käytän, missä vaatteissa viihdyn, mitkä on minun näköisiä? Ja kas, vaatekaappini oli ikean kassillisen verran kevyempi! Olisi ihanaa saada toimiva vaatekaappi, josta löytyy aina päälle pantavaa. Vaatteet sopivat keskenään yhteen ja muutamalla vaatekappaleella saa useamman eri asukokonaisuuden. Enkä missään nimessä halua pursuilevaa vaatevarastoa, vaan laadukkaita ja huolella valittuja vaatteita, ei hutiostoja hintalappuineen kaappia täyttämässä. Kirja antaa hyvät vinkit siihen, miten käydä oma vaatekaappi läpi, mistä voit luopua, ja miten luot vaatekappaleista asukokonaisuuksia. Oma projektini on vielä kesken. Tähän mennessä olen karsinut vaatteita. Seuraavaksi pitäisi miettiä millaisia ja kuinka monta asukokonaisuutta kaapista saan jo yhdistelemällä omia vaatteita. Mitä tarvitsen oikeasti ja millä aikataululla ne hankin ja missä järjestyksessä. Kirjassa nimittäin oli oma lukunsa budjetoinnista vaatehankintoja tehdessä! Suosittelen lämpimästi lukemaan kirjan, jos oma vaatekaappi pursuilee, et löydä päälle pantavaa tai muuten vain kaipaat luettavaa. Nyt on Konmari käsissä, seuraavaksi olisi aika avata sen kannet. Kauhulla jo odotan millaisen siivouspuuskan siitä saan, ja etenkin miten saan sen loppuun saatettua pienten apulaisten kanssa!
Mukavaa viikonloppua! Ei kommentteja
Lopulta löytyi tontti, jossa täyttyi meidän asettamat kriteerit, toiveet ja unelmat. Jostain oli vielä hieman karsittava ja rimaa laskettava. Mutta pääpiirteittäin tiesimme, että se oli kaikkea sitä mitä haimme. Sijainti, oma ranta ja oikea ilmansuunta, siinä ne kolme tärkeintä! Viime viikko on käyty läpi tarkastuskuvia, mitattu ikkunoita, pähkäilty kaapin paikkaa, hahmoteltu keittiön kokoa ja välillä turhauduttu; onko tässä sittenkään mitään järkeä?! Oli järkeä tai ei, tontilla on jo käynyt rakas raivausmieheni, metsäkone ja kaivinkone (kahteen viimeiseen ei ole tunnesidettä ;) ). Homma siis on jo viime kesänä vetäisty käyntiin raivaussahan laulelemana. Nyt odotellaan kevättä ja kunnallistekniikkaa.
Tulen päivittämään blogiin vaiheita projektistamme, en tarkkaan vaihe vaiheelta, mutta pääpiirteittäin sen etenemisestä sekä ennen kaikkea sisustuksen suunnittelusta! 4 kommenttia